b'\n_START_ARTICLE_\nKuoropojat\n_START_SECTION_\nVastaanotto\n_START_PARAGRAPH_\nTurun Sanomien P\xc3\xa4ivi Valotie kritisoi elokuvaa kovin kaavamaisesta juonesta ja kliseisist\xc3\xa4 henkil\xc3\xb6hahmoista, mutta on kuitenkin valmis katsomaan elokuvan heikkouksia sormiensa l\xc3\xa4pi sen humaanin perusvireen ja lapsen oikeuksia puolustavan sanoman takia. Helsingin Sanomat kiitt\xc3\xa4\xc3\xa4 opettajaa esitt\xc3\xa4v\xc3\xa4n G\xc3\xa9rard Jugnot\xe2\x80\x99n ilmeikkyytt\xc3\xa4 ja sanoo lahjakkainta laulajapoikaa esitt\xc3\xa4v\xc3\xa4n Jean-Baptiste Maunierin kuin syntyneen filmit\xc3\xa4hdeksi. Maunier onkin sittemmin esiintynyt monissa elokuvissa.'